text: কম্বল হাতে শীতার্তদের পাশে ইউএনও মশিউর রহমান | banglanewspaper
  অলিউর রহমান মেরাজ, (নবাবগঞ্জ) দিনাজপুর: দিনাজপুরের নবাবগঞ্জের বিভিন্ন গ্রামে গ্রামে ঘুরে অসহায় শীতার্ত মানুষের মাঝে কম্বল বিতরণ করলেন উপজেলা নির্বাহী অফিসার মোঃ মশিউর রহমান।
  গত কয়েকদিন শীতের তীব্রতা ক্রমাগত বৃদ্ধির কারণে কর্মজীবি অসহায় মানুষের কথা মাথায় রেখে প্রধানমন্ত্রীর পক্ষ থেকে শীতার্তদের মাঝে কম্বল বিতরণ করেন তিনি। রবিবার (২২ ডিসেম্বর) সন্ধা ৬টা থেকে শুরু করে রাত ১০টা পর্যন্ত উপজেলার বিভিন্ন ইউনিয়নের বিভিন্ন গ্রামগঞ্জে গিয়ে শীতার্তদের মাঝে কম্বল পৌঁছে দেন তিনি।
  কম্বল বিতরণ কালে উপজেলা নির্বাহী অফিসার মশিউর রহমান বলেন, 'সমাজের অসহায় মানুষের কথা চিন্তা করে প্রধানমন্ত্রী যে কম্বল পাঠিয়েছেন সেই কম্বল গুলো উপজেলার বিভিন্ন এলাকায় ঘুরে ঘুরে দুঃস্থ ও অসহায় শীর্তাত মানুষের মাঝে বিতরণ করা হয়েছে।'